ТӨСӨЛ

МОНГОЛ УЛСЫН ХУУЛЬ

2024 оны .... дугаар Улаанбаатар хот

сарын ... ны өдөр

**ТӨРИЙН БОЛОН ОРОН НУТГИЙН ӨМЧИЙН**

**ХӨРӨНГӨӨР БАРАА, АЖИЛ, ҮЙЛЧИЛГЭЭ**

**ХУДАЛДАН АВАХ ТУХАЙ НЭМЭЛТ ОРУУЛАХ ТУХАЙ**

**1 дүгээр зүйл.** Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн 3 дугаар зүйлийн 3 дах хэсэгт дор дурдсан агуулгатай 3.3.8 дах заалт нэмсүгэй:

“3.3.8.Төрийн орон сууцжуулах төсөл, хөтөлбөрийн хүрээнд гаргасан, хөрөнгөөр баталгаажсан үнэт цаасны багцыг бүрдүүлэх зорилгоор орон сууц худалдан авах үйл ажиллагаа.”

**2 дугаар зүйл.**Энэ хуулийг Үндэсний орон сууцжуулалтын тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

*Төсөл*

МОНГОЛ УЛСЫН ХУУЛЬ

2024 оны ... сар ... өдөр Улаанбаатар хот

**НЭМЭГДСЭН ӨРТГИЙН АЛБАН ТАТВАРЫН**

**ТУХАЙ ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.** Нэмэгдсэн өртгийн албан татварын тухай хуулийн 13 дугаар зүйлийн 5 дах хэсэг дор дурдсан агуулгатай 13.5.21 дах заалт нэмсүгэй:

“13.5.21.Төрийн болон орон нутгийн өмчийн түрээсийн орон сууцны зориулалтаар баригдсан зориулалтын дагуу ашиглагдаж байгаа байрыг болон түүний тодорхой хэсгийг хөлслүүлэх үйлчилгээ;

**2 дугаар зүйл.** Энэ хуулийг Үндэсний орон сууцжуулалтын тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

*Төсөл*

МОНГОЛ УЛСЫН ХУУЛЬ

2024 оны ... сар ... өдөр Улаанбаатар хот

**АЖ АХУЙН НЭГЖИЙН ОРЛОГЫН АЛБАН ТАТВАРЫН ТУХАЙ**

**ХУУЛЬД НЭМЭЛТ ОРУУЛАХ ТУХАЙ**

1 дүгээр зүйл. Аж ахуйн нэгжийн орлогын албан татварын тухай хуулийн 21 дүгээр зүйлийн 21.1 дэх хэсэгт дор дурдсан агуулгатай 21.1.17 дах заалт нэмсүгэй:

“21.1.17.Үндэсний орон сууцжуулалтын тухай хуулийн 10.1-д заасан хуулийн этгээдийн үндсэн үйл ажиллагааны орлого.”

2 дугаар зүйл. Аж ахуйн нэгжийн орлогын албан татварын тухай хуулийн 21 дүгээр зүйлийн 21.1.3 дах заалтад “Хөгжлийн” гэсний дараа “сан, Орон сууцжуулах” гэж нэмсүгэй.

3 дугаар зүйл. Энэ хуулийг Үндэсний орон сууцжуулалтын тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ... ны өдөр хот

**ЗАСГИЙН ГАЗРЫН ТУСГАЙ САНГИЙН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.** Засгийн газрын тусгай сангийн тухай хуулийн 5 дугаар зүйлийн 3 дах хэсэгт доор дурдсан агуулгатай 5.3.28 дах заалт нэмсүгэй:

“5.3.28.Орон сууцжуулах сан.”

**2 дугаар зүйл.** Засгийн газрын тусгай сангийн тухай хуулийн 3 дугаар зүйлийн “Хөгжлийн сан,” гэсний дараа “Орон сууцжуулах сан,” гэж, 22 дугаар зүйлийн 22.2 дах хэсгийн “5.3.26” гэсний дараа “, 5.3.28” гэж тус тус нэмсүгэй.

**3 дугаар зүйл.** Энэ хуулийг Үндэсний орон сууцжуулалтын тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ... ны өдөр хот

**ГАЗРЫН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.** Газрын тухай хуулийн 33 дугаар зүйлийн 33.5 дах хэсгийн “... улсын төсвийн хөрөнгө оруулалтаар” гэсний дараа “, эсхүл төрийн орон сууцжуулах төсөл, хөтөлбөрт,” гэж нэмсүгэй:

**2 дугаар зүйл.**Энэ хуулийг Үндэсний орон сууцжуулалтын тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ... ны өдөр хот

**ГАЗРЫН ТӨЛБӨРИЙН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.** Газрын төлбөрийн тухай хуулийн 8 дугаар зүйлийн 1 дэх хэсэгт дор дурдсан агуулгатай 14 дэх заалт нэмсүгэй:

“14/төрийн орон сууцжуулах төсөл, хөтөлбөрийн газрын;”

**2 дугаар зүйл.** Энэ хуулийг Үндэсний орон сууцжуулалтын тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ... ны өдөр хот

**НИЙСЛЭЛ УЛААНБААТАР ХОТЫН ЗАМЫН ХӨДӨЛГӨӨНИЙ ТҮГЖРЭЛИЙГ БУУРУУЛАХ, ГЭР ХОРООЛЛЫГ ОРОН СУУЦЖУУЛАХ ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ**

1 дүгээр зүйл.Нийслэл Улаанбаатар хотын замын хөдөлгөөний түгжрэлийг бууруулах, гэр хорооллыг орон сууцжуулах тухай хуулийн 15 дугаар зүйлийн 15.2 дах хэсгийн “орон сууцыг” гэснийг хасах.

2 дугаар зүйл.Нийслэл Улаанбаатар хотын замын хөдөлгөөний түгжрэлийг бууруулах, гэр хорооллыг орон сууцжуулах тухай хуулийн 15 дугаар зүйлийн 15.2 дах хэсгийн “баригдсан” гэсний дараа “орон сууцны 20 хүртэлх хувийг” гэж өөрчлөн найруулсугай.

3 дугаар зүйл.Энэ хуулийг Үндэсний орон сууцжуулалтын тухай хууль хүчин төгөлдөр болсон өдрөөс эхлэн дагаж мөрдөнө.

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ... ны өдөр хот

**ҮЛ ХӨДЛӨХ ЭД ХӨРӨНГИЙН АЛБАН ТАТВАРЫН ТУХАЙ ХУУЛЬД НЭМЭЛТ ОРУУЛАХ ТУХАЙ**

1 дүгээр зүйл. Үл хөдлөх эд хөрөнгийн албан татварын тухай хуулийн 7 дугаар зүйлд дор дурдсан агуулгатай 7.1.7 дах заалт нэмсүгэй:

“7.1.7.төрийн орон сууцжуулах төсөл, хөтөлбөрт хамаарах орон сууцны зориулалттай барилга.”

2 дугаар зүйл.Энэ хуулийг Үндэсний орон сууцжуулалтын тухай хууль хүчин төгөлдөр болсон өдрөөс эхлэн дагаж мөрдөнө.

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ... ны өдөр хот

**ЗӨРЧЛИЙН ТУХАЙ ХУУЛЬД НЭМЭЛТ ОРУУЛАХ ТУХАЙ**

1 дүгээр зүйл. Зөрчлийн тухай хуульд доор дурдсан агуулгатай 11.36 дах зүйл нэмсүгэй:

“1.Орон сууцжуулах сангийн актив хөрөнгийг хуульд зааснаас өөр зориулалтаар зарцуулсан, эсхүл хуулиар зөвшөөрснөөс бусад санхүүгийн хэрэгсэлд байршуулсан, орон сууцны барилга барих, орон сууцны төсөл хөгжүүлэх боломжтой газраас бусад газрыг худалдаж авсан, эзэмшсэн, эсхүл Үндэсний орон сууцны корпорац хуульд зааснаас бусад үйл ажиллагаа эрхэлсэн бол учруулсан хохирол, нөхөн төлбөрийг гаргуулж хүнийг дөрвөн мянган нэгжтэй тэнцэх хэмжээний төгрөгөөр, хуулийн этгээдийг дөчин мянган нэгжтэй тэнцэх хэмжээний төгрөгөөр торгоно.

2.Үндэсний орон сууцны корпорац хуульд заасан чиг үүргээ хэрэгжүүлэхэд шаардлагатай мэдээ, мэдээллийг банк тогтоосон хэлбэрээр, хугацаанд нь Үндэсний орон сууцны корпорацад хүргүүлээгүй бол хүнийг таван мянган нэгжтэй тэнцэх хэмжээний төгрөгөөр, хуулийн этгээдийг тавин мянган нэгжтэй тэнцэх хэмжээний төгрөгөөр торгоно.

3.Түрээсийн орон сууцыг бусдад дамжуулан хөлслүүлсэн, эсхүл түрээслүүлсэн бол хүнийг хоёр мянган нэгжтэй тэнцэх хэмжээний төгрөгөөр, хуулийн этгээдийг хорин мянган нэгжтэй тэнцэх хэмжээний төгрөгөөр торгоно.”

4 дугаар зүйл.Энэ хуулийг Үндэсний орон сууцжуулалтын тухай хууль хүчин төгөлдөр болсон өдрөөс эхлэн дагаж мөрдөнө.

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ... ны өдөр хот

**ТӨРИЙН ХЭМНЭЛТИЙН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

1 дүгээр зүйл. Төрийн хэмнэлтийн тухай хуулийн 15 дугаар зүйлийн 15.1.1 дэх заалтын “Улсын” гэсний өмнө “Төрөөс хэрэгжүүлэх орон сууцны төсөл, хөтөлбөрийн хүрээнд хөрөнгөөр баталгаажсан үнэт цаас гаргах зорилгоор тусгай зориулалтын компани байгуулахаас бусад тохиолдолд” гэж нэмсүгэй.

2 дугаар зүйл.Энэ хуулийг Үндэсний орон сууцжуулалтын тухай хууль хүчин төгөлдөр болсон өдрөөс эхлэн дагаж мөрдөнө.